คำพิพากษาฎีกาใด เกี่ยวข้องกับการบรรยายฟ้อง ระบุวันเวลากระทำความผิดฐานลักทรัพย์ไม่ปรากฏชัด และโจทก์ไม่นำสืบเกี่ยวกับเวลาเกิดเหตุให้ศาลเห็นว่าจำเลยลักทรัพย์ในเวลากลางคืน
a. คำพิพากษาฎีกาที่ 2806/2561

b. คำพิพากษาฎีกาที่ 5191/2561

c. คำพิพากษาฎีกาที่ 2183/2558

d. คำพิพากษาฎีกาที่ 1278/2557
คำตอบที่ถูกต้องได้แก่ b.  เพราะว่า คำพิพากษาฎีกาที่ 5191/2561 เกี่ยวข้องกับการบรรยายฟ้อง ระบุวันเวลากระทำความผิดฐานลักทรัพย์ไม่ปรากฏชัด และโจทก์ไม่นำสืบเกี่ยวกับเวลาเกิดเหตุให้ศาลเห็นว่าจำเลยลักทรัพย์ในเวลากลางคืน จึงต้องยกประโยชน์ให้จำเลย โดยฟังว่าจำเลยลักทรัพย์ในเวลากลางวัน

โดยคำพิพากษาฎีกาที่ 5191/2561 กล่าวว่า โจทก์บรรยายฟ้องว่า เมื่อระหว่างวันที่ 24 พฤศจิกายน 2556 เวลากลางคืนหลังเที่ยง ถึงวันที่ 13 มกราคม 2557 เวลากลางคืนหลังเที่ยงต่อเนื่องกัน วันใดไม่ปรากฏชัด จำเลยซึ่งเป็นลูกจ้างของผู้เสียหายลักทรัพย์ผู้เสียหายไป แม้คำบรรยายฟ้องของโจทก์พอที่จะให้จำเลยเข้าใจข้อหาได้ดีว่า วันเวลาที่จำเลยกระทำความผิดเป็นช่วงวันเวลาใดและจำเลยให้การรับสารภาพตามฟ้องก็ตาม แต่โจทก์ไม่ได้นำสืบเกี่ยวกับเวลาเกิดเหตุให้ศาลเห็นว่า จำเลยลักทรัพย์ในเวลากลางคืน ซึ่งความจริงเหตุอาจจะเกิดในเวลากลางวันก็ได้ จึงต้องยกประโยชน์ให้แก่จำเลยโดยฟังว่าจำเลยลักทรัพย์ในเวลากลางวัน ปัญหาดังกล่าวแม้ไม่มีคู่ความฝ่ายใดฎีกา แต่เป็นปัญหาข้อกฎหมายที่เกี่ยวกับความสงบเรียบร้อย ศาลฎีกามีอำนาจยกขึ้นแก้ไขให้ถูกต้องได้ตาม ป.วิ.อ.มาตรา 195 วรรคสอง ประกอบมาตรา 225
ประมวลกฎหมายอาญา,ประมวลกฎหมายวิธีพิจาณาความอาญา(วิอาญา),กฎหมายอาญาความผิดเกี่ยวกับทรัพย์ (ลักทรัพย์ ยักยอก ฉ้อโกง),คำพิพากษาศาลฎีกา